CELEX: 62012CB0510
Language: sl
Date: 2014-03-06 00:00:00
Title: Zadeva C-510/12: Sklep Sodišča (deseti senat) z dne 6. marca 2014 (predlog za sprejetje predhodne odločbe Hof van Beroep te Gent – Belgija) – Bloomsbury NV proti Belgische Staat (Člen 99 Poslovnika — Četrta direktiva 78/660/EGS — Člen 2(3) — Načelo resnične in poštene slike — Člen 2(4) — Obveznost sporočanja — Člen 2(5) — Obveznost odstopanja — Člen 32 — Metoda ocene na podlagi prejšnjih stroškov — Pridobitev premoženja s strani družbe neodplačno)

16.6.2014   
            
            
               SL
            
            
               Uradni list Evropske unije
            
            
               C 184/2
            
         Sklep Sodišča (deseti senat) z dne 6. marca 2014 (predlog za sprejetje predhodne odločbe Hof van Beroep te Gent – Belgija) – Bloomsbury NV proti Belgische Staat
   (Zadeva C-510/12) (1)
   
   ((Člen 99 Poslovnika - Četrta direktiva 78/660/EGS - Člen 2(3) - Načelo resnične in poštene slike - Člen 2(4) - Obveznost sporočanja - Člen 2(5) - Obveznost odstopanja - Člen 32 - Metoda ocene na podlagi prejšnjih stroškov - Pridobitev premoženja s strani družbe neodplačno))
   2014/C 184/03
   Jezik postopka: nizozemščina
   
      Predložitveno sodišče
   
   Hof van Beroep te Gent
   
      Stranki
   
   
      Tožeča stranka: Bloomsbury NV
   
      Tožena stranka: Belgische Staat
   
      Predmet
   
   Predlog za sprejetje predhodne odločbe – Hof van Beroep te Gent – Belgija – Razlaga člena 2(3), (4) in (5) Četrte direktive Sveta z dne 25. julija 1978 o letnih računovodskih izkazih posameznih vrst družb, ki temelji na členu 54(3)(g) Pogodbe (78/660/EGS) (UL, posebna izdaja v slovenščini, poglavje 17, zvezek 1, str. 21) – Načelo resnične in poštene slike – Znatno premoženje, ki ga družba pridobi neodplačno – Nemožnost vknjiženja nabavne vrednosti v računovodske izkaze, zaradi česar družba izkazuje izkrivljeno sliko sredstev in obveznosti, finančnega stanja ter dobička ali izgube
   
      Izrek
   
   Člen 2(3), (4) in (5) Četrte direktive Sveta z dne 25. julija 1978 o letnih računovodskih izkazih posameznih vrst družb, ki temelji na členu [44(2)(g) ES] je treba razlagati tako, da družbi, ki neodplačno pridobi premoženje, ne nalaga, da nabavno vrednost tega premoženja vknjiži v letne računovodske izkaze.
   
      (1)  UL C 46, 16.2.2013.